ร้านนี้ตั้งอยูที่ถนนอมรเดช (ซอยข้างดับเพลิง) ประมาณอมรเดชซอย18 บรรยากาศร้านเหมือนร้านข้าวต้มที่ปรุงอาหารกันหน้าร้านเลย ที่นั่งเยอะมากแต่ก็เนืองแน่นไปด้วยผู้คนกะด้วยสายตาประมาณสี่สิบกว่าโต๊ะ วันที่ไปต้องเสริมโต๊ะที่ริมฟุตบาท อาหารออกเร็วมาก ดูจากเมนูแล้วเหมือนจะเน้นไปทางซีฟู้ด สั่งมาชิมกันหลายเมนู มีปลาช่อนแกงส้มแป๊ะซะ รสชาติออกหวานนิดๆ กุ้งพล่ารสเบาๆจิ้มซีฟู้ด ปลาสำลีแดดเดียวทอดมากรอบๆมียำมะม่วงมาด้วยจานนี้ชอบ หอยแครงลวกสดดีตัวไม่ใหญ่มากนัก ส้มตำปลาดุกฟูในส้มตำใส่แครอทมาเยอะเกินผมอยากกินมะละกออ่ะ ยำไข่แมงดายกมาเป็นตัวเลย ผัดผักบุ้งหมูกรอบติดหวาน รวมๆแล้วรสชาติกลางๆครับไม่จัด คิดหวานเป็นส่วนใหญ่ ร้านนี้น่าจะคนเยอะเพราะเหตุผลที่รสชาติกลางๆราคาเบา เป็นกันเอง ที่จอดรถข้างทางมีคนโบกให้ ตินิดนึง ห้องน้ำนี่เก็บตังครั้งละ 3 บาท